Document ID: 32006L0100

32006L0100
L 363/141
SLUŽBENI LIST EUROPSKE UNIJE
20.11.2006.
DIREKTIVA VIJEĆA 2006/100/EZ
od 20. studenoga 2006.
o prilagodbi određenih direktiva iz područja slobode kretanja osoba zbog pristupanja Bugarske i Rumunjske
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno njegov članak 56.,
uzimajući u obzir prijedlog Komisije,
budući da:
(1)
Na temelju članka 56. Akta o pristupanju, u slučaju kada akti ustanova ostaju valjani i nakon 1. siječnja 2007., i koji traže prilagodbu zbog pristupanja, a potrebne prilagodbe nisu predviđene Aktom o pristupanju ni njegovim prilozima, Vijeće mora donijeti potrebne akte osim ako Komisija nije donijela izvorni akt.
(2)
Završni akt Konferencije na kojoj je sastavljen Ugovor o pristupanju navodi da su visoke ugovorne stranke postigle politički dogovor o nizu prilagodbi akata koje su ustanove donijele zbog pristupanja te je pozvao Vijeće i Komisiju da donesu te prilagodbe prije pristupanja, prema potrebi upotpunjene i ažurirane uzimajući u obzir razvoj prava Unije.
(3)
Direktive 92/51/EEZ (2), 77/249/EEZ (3), 98/5/EZ (4), 93/16/EEZ (5), 77/452/EEZ (6), 78/686/EEZ (7), 78/687/EEZ (8), 78/1026/EEZ (9), 80/154/EEZ (10), 85/433/EEZ (11), 85/384/EEZ (12) i 2005/36/EZ (13) u skladu s tim potrebno je izmijeniti,
DONIJELO JE OVU DIREKTIVU:
Članak 1.
Direktive 92/51/EEZ, 77/249/EEZ, 98/5/EZ, 93/16/EEZ, 77/452/EEZ, 78/686/EEZ, 78/687/EEZ, 78/1026/EEZ, 80/154/EEZ, 85/433/EEZ, 85/384/EEZ i 2005/36/EZ izmjenjuju se kako je utvrđeno u Prilogu.
Članak 2.
1. Države članice donose zakone i druge propise potrebne za usklađivanje s odredbama ove Direktive najkasnije do dana pristupanja Bugarske i Rumunjske Europskoj uniji. One Komisiji odmah dostavljaju tekst navedenih odredaba i korelacijsku tablicu između tih odredaba i ove Direktive.
Kada države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekst najvažnijih odredaba nacionalnog zakonodavstva koje donesu u području na koje se odnosi ova Direktiva.
Članak 3.
Ova Direktiva stupa na snagu podložno stupanju na snagu Ugovora o pristupanju Bugarske i Rumunjske i na dan njegova stupanja na snagu.
Članak 4.
Ova je Direktiva upućena državama članicama.
Sastavljeno u Bruxellesu 20. studenoga 2006.

Labels: 11
0
9
18
15